tomron87/hebrew-wikipedia-sentences-corpus huggingface dataset:
בספר משנת 2011, "סטיב ג'ובס: ביוגרפיה", כותב המחבר שג'ובס קרא לראשונה את הספר כנער, קרא אותו מחדש בהודו ובהמשך, בזמן שהתכונן לטיול, הוריד אותו לאייפד 2 שלו ואז קרא אותו מחדש פעם בשנה מאז.
Paramount Global, או בפשטות Paramount (בעבר ViacomCBS), הוא תאגיד מדיה אמריקאי אשר נוצר ממיזוג של החברות ויאקום ו-CBS.
הנכסים העיקריים של החברה הם סרטי פרמאונט (אולפנים להפקת סרטים וסדרות אשר מרוכזים בהוליווד, קליפורניה), ערוץ CBS, (רשת הטלוויזיה הנצפית ביותר בארצות הברית ב-2019), וערוצי טלוויזיה אמריקאים ובין-לאומיים אחרים, ביניהם ניקלודיאון, MTV, בט (BET – ערוץ לקהל האפרו-אמריקאים בארצות הברית), קומדי סנטרל ושואוטיים.
לחברה ערוצים נוספים, שירותי סטרימינג (ביניהם Paramount+, Pluto Tv).
חברת ההוצאה לאור סיימון אנד שוסטר מהווה מרכיב נוסף בתאגיד, אך זה הצהיר באוקטובר 2020 שבכוונתו למכור את ההוצאה.
פרם-36 היה מחנה עבודה סובייטי, שנמצא ליד הכפר קוצ'ינו, 100 ק"מ (60 מיילים) צפונית מזרחית לעיר פרם ברוסיה.
זה היה חלק ממערכת מחנות הכלא הגדולה שהקימה ברית המועצות לשעבר בתקופת סטלין, המכונה גולאג.
נבנה בשנת 1946 ונסגר בדצמבר 1987, המחנה השתמר כמוזיאון בשנת 1994 ידי ארגון זכויות האדם הרוסי הפרטי Memorial ומאז 1995 פתוח לציבור כמוזיאון לתולדות הדיכוי הפוליטי פרם-36 (הידוע בכינויו מוזיאון הגולאג).
המוזיאון מופעל על ידי ארגון ללא מטרות רווח בשם "מרכז ההנצחה של דיכוי פוליטי 'פרם-36'" והוא דוגמה היחידה שנותרה למחנה עבודה גולאגי, בזמן שמחנות אחרים ננטשו או נהרסו בידי הממשלה הסובייטית לפני פירוק ברית המועצות.
מאז תחילת המאה ה-21, המוזיאון ספג נסיגה בהיקף התמיכה והמימון של ארגוני ממשל מחוזיים, שאילצו אותו להיסגר באפריל 2014. בתקופה של התעניינות ופופולריות מחודשת ברוסיה לברית המועצות ועלייה בפטריוטיות עקב משבר קרים, הדבר נתפס בעיני רבים כקמפיין מאורגן נגד המוזיאון.
כלי תקשורת רוסיים וכמה ארגונים לאומניים, החלו לתאר את המוזיאון כגיס חמישי.
המוזיאון קיבל בממוצע 35,000 מבקרים בשנה והיה חבר מייסד בקואליציה הבינלאומית של אתרי מצפון היסטוריים.
בשנת 2004, קרן המונומנטים העולמית כללה את פרם-36 ברשימת הצפייה של מאה האתרים הנמצאים בסכנת הכחדה.
ב-2014, הסיורים נאסרו במשך תקופה ארוכה בתואנות שונות ולאחר שיפוץ תוקנה התצוגה במוזיאון כדי להסיר אזכורים לסטלין, לברז'נייב או לסיבות בפועל לכך שהאסירים הגיעו למחנה.
דגש נוסף הושם על אסירים הכלואים בגין דעות לאומניות (למשל אוקראינים, פולנים ועוד).
פרמאונט+, מבוטא פרמאונט פלאס הוא שירות וידאו על פי דרישה, OTT ושירות הזרמת מדיה המוחזק ומופעל על ידי ViacomCBS Digital, חברת בת של ViacomCBS.
פרמאונט+ מספק סרטים, דרמות פשע, חדשות, סרטים מצוירים וקומדיות, תוכן מקורי, תוכן ששודר לאחרונה ברשתות CBS ותוכן מספריית ViacomCBS.
באזורים רבים בארצות הברית, השירות כולל גם שידור חי של הערוץ המקומי של-CBS.
השירות הושק לראשונה כ-CBS All Access ב-28 באוקטובר 2014. השירות מותג מחדש כ-Paramount + ב-4 במרץ 2021, לאחר המיזוג של CBS עם Viacom בשנת 2019. פרמאונט+ עתידה להתרחב גם לשווקים מחוץ לארצות הברית, כשההשקות הראשונות מתוכננות באמריקה הלטינית, במדינות סקנדינביה ובאוסטרליה.
בפברואר 2022 פורסם כי השירות צפוי להגיע לישראל במהלך שנת 2023, על פי הודעת החברה כי בשנה זו השירות יורחב למזרח התיכון.
החלטה זו לא מומשה, אך ב-2024 חברת yes רכשה תכנים מפאראמונט פלוס, לשידור בישראל.
בהמשך שירות פאראמונט פלוס התאחד עם שירות פיקוק ועם שירות סקיי האירופאי לתאגיד סטרימינג בשם סקיישואוטיים, שהחליף בחלק ממדינות באירופה את המותג פאראמונט פלוס.
CBS All Access הושק ב-28 באוקטובר 2014, במחיר של 5.99 דולר לחודש עם פרסום ו-9.99 דולר לחודש ללא פרסומות.
השירות הוכרז ב-16 באוקטובר 2014, כשירות OTT הראשון של רשת טלוויזיה אמריקאית.
מעצם היותו סטרימינג בשידור חי של שלוחה מקומית, הוא כולל את הפרסומות המשודרות, אפילו אם המנוי משלם על תוכנית נטולת פרסום.
בעונת ה-2018, הסכם חדש עם Verizon שהסתיים התאפשר ל-CBS All Access להזרים משחקים לכל המכשירים הניידים; משחקי סופרבול שודרו ב-CBS All Access ללא צורך באימות כלשהו.
בפברואר 2017, הגיע השירות לכמעט 1.5 מיליון מנויים ובאוגוסט אותה שנה חשפה CBS תוכניות להרחיב את השירות מחוץ לארצות הברית.
קנדה הייתה צפויה להיות השוק הבין-לאומי הראשון שיקבל את השירות.
CBS ניהלה מגעים עם Network 10 האוסטרלית לאפשר פתיחת השירות גם שם.
בספטמבר 2017, הסדרה מסע בין כוכבים: דיסקברי הופיעה לראשונה בשידור ברשת CBS ונרשם מספר שיא של הרשמות לשירות לאחר מכן.
CBS נשענה על בסיס המעריצים של זיכיון "מסע בין כוכבים" שהיה מוכן לקבל את השירות רק כדי לראות את הסדרה.
בעקבות הצלחה זו, CBS All Access הגיעה ליותר מ-2 מיליון מנויים בתחילת 2018. באפריל 2018 הושקה CBS All Access לראשונה מחוץ לארצות הברית עם השקתה בקנדה.
השירות הושק באוסטרליה בדצמבר 2018 כ-10 All Access והוא פועל לצד שירות הצפייה והשידור החי של רשת 10, "10 Play" ומכיל תערובת של תוכניות של רשת 10 האוסטרלית ו-CBS.
תוכניות CBS זמינות ב-All Access לפני שידוריהן בערוצי 10, בעוד אפליקציית 10 All Access לא כוללת פרסומות, בניגוד ליישומון CBS All Access, המאפשר לבחור.
בינואר 2019 דיווחה CBS על הגידול הגדול ביותר שלה במספר המנויים במהלך סוף שבוע – עלייה של 72% בהשוואה לבכורה של דיסקברי, זאת על רקעשידור משחק אליפות AFC באותו שבוע (שהביא גם את השירות לקהל הסטרימינג הגדול ביותר שלו למשחק פוטבול).
Super Bowl LIII עלה על שיא זה רק כמה שבועות לאחר מכן, כאשר CBS דיווחה על עלייה של 84% במנויים החדשים.
ב-25 בנובמבר 2019, במסגרת עסקת מיזוג מחודש בין CBS Corporation וחברת Viacom, הודיעה CBS All Access על הכללת Nickelodeon, כחלק מההשקה הרחבה יותר של תוכניות ילדים בשירות, עם שותפים אחרים, כולל אולפני Boat Rocker.
ב-6 בפברואר 2020, CNBC דיווחה כי ViacomCBS דנה בהשקת שירות פרמיום גדולה יותר, המשלב את CBS All Access עם תכנים של Paramount Pictures, חטיבת רשתות המדיה המקומיות ופלוטו TV.
השירות נועד לכלול תוכנית ללא פרסומות ותוכנית פרימיום הכוללת את שירות הסטרימינג של Showtime.
החברה תשמור על פלטפורמות הסטרימינג הקיימות שלה, תוך שיווק השירות החדש למשתמשים בשירותים אחרים אלה.
ViacomCBS התוותה באופן חלקי את התוכניות הללו בשיחת בעלי המניות ב-20 בפברואר 2020, וקבעה כי שירות All Access יתרחב ויכלול תכנים של MTV, Nickelodeon, Comedy Central, BET, וערוץ סמית'סוניאן, כמו גם ספרייה של 30,000 פרקי סדרות טלוויזיה ועד 1,000 סרטים מחטיבות הסרטים והטלוויזיה של סרטי פרמאונט ו-CBS Media Ventures.
ב-7 במאי 2020, CBS All Access החלה להוסיף סרטים נוספים לשירות, החל מלמעלה ממאה הפקות של Paramount Pictures ו-ViacomCBS הודיעה כי CBS All Access תתרחב בין-לאומית תוך 12 חודשים.
ב-15 בספטמבר 2020 הוכרז כי CBS All Access תמותג מחדש בשם Paramount + בשנת 2021, וכי היא מתכננת לבצע הרחבה בין-לאומית נוספת בשם החדש.
מנכ"ל ViacomCBS, בוב בקיש, הצהיר כי פרמאונט היה "מותג אייקוני ובעל שיעור קומה אהוב על הצרכנים בכל רחבי העולם, וזה שם נרדף לאיכות, יושרה וסיפור סיפורים ברמה עולמית".
כמו כן הוכרזו מספר סדרות חדשות לשירות, כולל סדרות פשע אמיתי The Real Criminal Minds, MTV's Behind the Music – The Top 40 ודרמה בשם The Offer, המבוססת על חוויותיו של אלברט ס.
ב-19 בינואר 2021 הוכרז כי Paramount + יושק ב-4 במרץ, כאשר המידע פורסם ב-24 בפברואר במהלך אירוע משקיעים.
החברה הודיעה שלא יסופקו עדכונים לאפליקציות בדור השני או השלישי של Apple TV לאחר ששירות הסטרימינג יופעל מחדש.
בנובמבר 2024, הכריז השירות כי הוא ישיק שני מסלולי מנויים חדשים בבריטניה ובאירלנד ב-20 בנובמבר: מסלול בסיסי עם פרסומות ומסלול פרימיום, בנוסף למסלול הסטנדרטי הקיים.
המסלול החדש עם פרסומות בבריטניה ובאירלנד מציע כניסה נוחה כלכלית לפלטפורמה, בעוד שמסלול הפרימיום יכלול איכות וידאו משופרת כמו 4K UHD ואפשרות סטרימינג על עד ארבעה מכשירים בו זמנית.
השירות נבנה סביב התוכן של אולפנים סרטי פרמאונט ורשת CBS.
השירות זמין בכל מכשירי האנדרואיד ו-iOS וגם בקונסולות המשחקים פלייסטיישן 4, XBOX one ובטלוויזיות חכמות מסוג Smart TV.
זאב צעיר: הסרט (2023), (אינו מוקרן בקולנוע, אך משודר כתוכן מקור.)
מסע בין כוכבים: דיסקברי (עלתה בבכורה ב-24 בספטמבר 2017)
מסע בין כוכבים: מסעות קצרים (עלתה בבכורה ב-4 באוקטובר 2018)
מסע בין כוכבים: פיקארד (עלתה בבכורה ב-23 בינואר 2020)
מסע בין כוכבים: סיפונים תחתונים (עלתה בבכורה ב-6 באוגוסט 2020)
מסע בין כוכבים: מדור 31
הטובות לקרב (עלתה בבכורה ב-19 בפברואר 2017)
למה נשים רוצחות (עלתה בבכורה ב-15 באוגוסט 2019)
מחנה האלמוגים: שנות הילדות של בובספוג (עלתה בבכורה ב-4 במרץ 2021)
העמדה (עלתה בבכורה ב-17 בדצמבר 2020)
ראגרטס (חידוש לראגרטס, עלתה בבכורה ב-27 במאי 2021)
ICarly (חידוש ל-iCarly, עלתה בבכורה ב-17 ביוני 2021)
פרמגצרוס (שם מדעי: Praemegaceros) הוא סוג נכחד של אייל שהתקיים באירואסיה במשך הפליסטוקן עד ההולוקן.
הוא היה בעל תפוצה נרחבת באירופה ובמערב ומרכז אסיה אך החל להיעלם עם סוף הפליסטוקן, ייתכן שעקב ציד אנושי.
עם זאת האיילים שחיו באי סרדיניה הצליחו לשרוד עד שנכחדו 5,500 שנה לפני הספירה.
המאובנים של האייל התגלו ב:צרפת, גאורגיה, גרמניה, יוון, ישראל, איטליה, רומניה, רוסיה, ספרד, סוריה וטג'יקיסטן.
אייל זה דמה במראהו מעט לאייל אדום אך היה בעל קרניים רחבות ומסועפות שפנו כלפי חוץ והיו בעלי בסיס רחב יחסית.
משקלו של האייל מגיע ל-200 עד 450 ק"ג בקירוב.
אייל זה תואר למדע ב-1920 בידי החוקר פורטיס ובמשך שנים תואר כזן של האייל (הסוג Cervus) ולפי מספר חוקרים היה דומה מעט למגלוצרוס או המגצרואידס (Megaceroides).
פרמאונט פליירס היא חברת הפקת סרטים אמריקאית של סרטי פרמאונט, המתמקדת ב"סרטים בעלי מאפיינים עכשוויים" וזאת, תוך כדי עבודה עם מותגים אחרים של פרמאונט גלובל.
השם מרמז על מקורותיה המוקדמים ביותר, עוד שנקראה Famous Players Film Company – לפני הקמתה ב-1914 על ידי ויליאם וודסוורת' הודקינסון.
להלן לקט מהסרטים שהופקו בידי פרמאונט פליירס:
פרמוד ונקטש מהג'אן (במראטהית: प्रमोद महाजन; 30 באוקטובר 1949 – 3 במאי 2006) היה פוליטיקאי הודי ממפלגת העם ההודית, שכיהן כשר ההגנה של הודו.
פרמוד מהג'אן נולד ב-30 באוקטובר 1949 במהנבובנגר במדינת היידאבאד (היום בטלנגאנה).
הוא קיבל תואר ראשון בפיזיקה ותואר שני במדעי המדינה לצד תעודה בעיתונאות מאוניברסיטת פונה.
בין 1970 ו-1971 שימש כעורך משנה של עיתון בשם טרון בהרט .
ב-1974 היה למארגן בקבוצת הנוער של הראשטריה סוויאמסווק סאנג, וב-1978 היה למזכיר מפלגת הג'נטה במהאראשטרה.
בין 1978 ל-1980 שימש כמזכיר הכללי של מפלגת הג'נטה במהאראשטרה, ולאחר הקמת מפלגת העם ההודית ב-1980 ל-1983, וב-1983 מונה למזכיר הלאומי של מפלגת העם ההודית, תפקיד בו החזיק עד 1986.
ביולי 1986 נבחר מהג'אן לרג'יה סבהה, וחזר ונבחר ב-1992. במהלך הראם ראת' יטרה , סדרת העצרות הפוליטית-דתית שהוביל לאל קרישנה אדוואני ב-1990 במטרה להביא להרס מסגד באבור ולהקים תחתיו מקדש הינודאי.
ב-1992 מינה אותו אדוואני למזכיר הכללי של המפלגה.
בבחירות ללוק סבהה ב-1996 נבחר מהג'אן לראשונה ללוק סבהה, ומונה לשר ההגנה ושר לעניינים פרלמנטריים בממשלתו הראשונה של אטאל ביהארי ואג'פאיי, שכיהנה במשך 13 יום.
בבחירות ללוק סבהה במרץ 1998 הובס מהג'אן, שלא זכה במושב בלוק.
למרות זאת, עקב חזרת מפלגת העם ההודית לשלטון מינה אותו ראש הממשלה ואג'פאיי ליועץ לראש הממשלה בדרג שר בקבינט.
ביולי 1998 התפטר מהג'אן כדי להתמודד על מקום ברג'יה סבהה, אליו נבחר בדצמבר 1998. הוא כיהן כחבר ברג'יה סבהה עד להירצחו ב-2006. לאחר היבחרו לרג'יה סבהה חזר מהג'אן לממשלה כשר המידע והשידור והשר לעיבוד מזון.
באוקטובר 1999 מונה לשר לעניינים פרלמנטריים ולשר למשאבי המים, אך בנובמבר החליף את משאבי המים בטכנולוגית מידע.
בספטמבר 2001 מונה מהג'אן לשר התקשורת, שכהוא מחליף בתפקיד את ראש הממשלה ואג'פאיי, ומשרד טכנולוגית המידע שעמד בראשו אוחד לתוך משרד התקשורת.
בבחירות ללוק סבהה ב-2004 מונה מהג'אן לאחראי על ניהול קמפיין הבחירות של המפלגה, אך המפלגה הובסה.
מהג'אן קיבל אחריות על הכישלון.
ב-22 באפריל 2006 התנקש בו אחיו פרבין, שירה בו שלושה כדורים.
האח, שהסגיר עצמו למשטרה, טען כי עשה זאת מתוך רצון לפרסום.
פרבין הורשע בבית המשפט בדלהי בדצמבר 2007, ונגזר עליו מאסר עולם.
מהג'אן נפטר מפצעיו ב-3 במאי 2006, וגופתו נשרפה במומבאי.
מהג'אן נישא במרץ 1972 לרקה, ונולדו להם בן ובת.
פרם סינג תמנג (בדוואנגרי: प्रेम सिंह तमांग; נולד ב־5 בפברואר 1968), הידוע גם כ־P.
Golay, הוא פוליטיקאי הודי המכהן כראש השרים של סיקים מאז מאי 2019. נשיא ומייסד מפלגת סיקים קרנטיקארי מורצ'ה.
פרם סינג תמנג נולד ב־5 בפברואר 1968 ב, ממלכת סיקים (היום בסיקים, הודו).
הוא בעל תואר ראשון מאוניבסיטת צפון בנגל.
תמנג היה ממייסדי החזית הדמוקרטית של סיקים ב־1993, ונבחר מטעמה לאספה המחוקקת של סיקים ב־1994. הוא שימש כשר לגידול בעלי חיים, הכנסה ותעשייה במשך כהונת ממשלת פאוואן קומאר צ'מלינג הראשונה.
ב־1999 נבחר תמנג בשנית לאספה ומונה לשר לגידול בעלי חיים ותעשייה בממשלתו השנייה של צ'מלינג, ולאחר הבחירות ב־2004 מונה לשר הבינוי והשיכון.
ב־2009 נבחר פעם נוספת לאספה.
ב־2013 הקים תמנג את מפלגת סיקים קרנטיקארי מורצ'ה.
המפלגה זכתה בעשרה מושבים באספה המחוקקת של סיקים, והייתה לאופוזיציה לממשלת צ'מלינג.
בדצמבר 2016 הורשע תמנג על ידי בית משפט נמוך בעקבות שימוש שגוי בכספי ציבור בכהונתו הראשונה כשר בשנות התשעים.
ב־13 בינואר 2017 הודח תמנג מהאספה המחוקקת בעקבות הפרשה.
ביולי 2017 דחה בית המשפט הגבוה של סיקים את ערעורו של תמנג על פסק הדין, והוא נכלא לתקופתה של שנה אחת, והשתחרר באוגוסט 2018.
בבחירות לאספה המחוקקת ב־2019 ניצחה מפלגתו של תמנג, וב־27 במאי 2019 הוא הושבע לראש השרים של המדינה.
תמנג עצמו לא התמודד בבחירות אלו, בעקבות הרשעתו הקודמת שכללה הרחקה מהחיים הפוליטיים למשך שש שנים, אך ועדת הבחירות של הודו החליטה ב־30 בנובמבר 2019 לקצר את ההרחקה לשנה וחודש.
בעקבות כך התמודד תמנג בבחירות מיוחדות שהתקיימו ב־21 באוקטובר 2019 ונבחר לאספה המחוקקת.
פָּרָמוּשִיר הוא אי געשי בחלק הצפוני של שרשרת האיים הקוריליים בים אוחוצק בצפון מערב האוקיינוס השקט.
האי מופרד מהאי במצר ים ברוחב 2.5 קילומטרים, מהאי , בדרום-מערב, על ידי שרוחבו כ-15 קילומטרים, מהאי , בצפון-מערב, במרחק 20 קילומטרים ומהאי בדרום, על ידי מצר ים ברוחב 40 קילומטרים.
קצהו הצפוני של האי נמצא במרחק 39 קילומטרים מ (הנקודה הדרומית ביותר בחצי האי קמצ'טקה.
שטחו של האי פרמושיר הוא 2,031 קילומטרים רבועים והוא השני בגודלו באיים הקוריליים.
אורך החופים של האי 389 קילומטרים.
באי יש יישוב אחד בלבד בצפון מזרח האי ובו (נתון מ-2017) כ-2,400 תושבים.
מבחינה גאולוגית, פרמושיר הוא שרשרת רציפה של 23 הרי געש, שלפחות חמישה מהם פעילים, ומתנשאים לגובה מעל 1,000 מטרים:
ברוסית: , ביפנית: 千倉岳; צ'יקורה-דקה.
פסגת ההר בגובה 1,816 מ' וזו הפסגה הגבוהה ביותר בפרמושיר והשלישית בגובהה באיי קוריל.
ההר התפרץ בשנים 1690, 1853, 1859, 1933 ומספר פעמים בין 1957 ל-2008. במהלך ההתפרצות האחרונה באוגוסט 2008, אפר הגעש הגיע לעיירה סֶוְורוֹ-קוּרְלִיסק, הממוקמת כ-60 קילומטרים מצפון-מזרח.
ברוסית: , ביפנית:後鏃岳 ; שיריאג'ירי-דקה) שפסגתו בגובה של 1,772 מטרים.
ברוסית: הר בגובה 1,681 מטרים.
ברוסית: (ביפנית: 千島硫黄山; צ'ישימה איואו-יאמה) הר בגובה 1,345 מטרים.
ברוסית: הר בגובה 1,345 מטרים.
התפרץ פעמים רבות, ההתפרצות האחרונה בשנת 1990. המכתש המרכזי של אבקו מלא באגם לוע בעומק של כ-20 מטרים.
האי מופיע על מפה רשמית המציגה את האן (יחידה אדמיניסטרטיבית / תחום פיאודלי) של יפן בתקופת אדו משנת 1644. ידוע שסוחרי פרוות רוסים ביקרו באי בשנים 1711 ו-1713, ומיסיונרים רוסים אורתודוקסים הקימו כנסייה בשנת 1747 כדי להמיר את דתם של התושבים המקומיים.
תביעת הריבונות של רוסיה הקיסרית על האי אושרה בתחילה במסגרת חוזה שימודה בשנת 1855, אך הועברה לאימפריה היפנית במסגרת חוזה סנקט פטרסבורג משנת 1875, יחד עם שאר האיים הקוריליים.
היפנים הקימו יישוב, קאשיוואברה (Kashiwabara), שהפך לנמל העיקרי באי ולמרכז לתעשיית הדיג המסחרי.
האי נוהל מהמרכז בהוקאידו .
במהלך מלחמת העולם השנייה האי היה מוגן היטב הן על ידי הצבא היפני הקיסרי וכן על ידי הצי הקיסרי היפני.
בנוסף לעמדות ארטילריה חופיות רבות ובונקרים מבוצרים, בנה הצבא היפני הקיסרי ארבעה שדות תעופה באי.
בסיסים אלו היו נתונים לתקיפות אוויריות ספורדיות מצד חילות האוויר של צבא ארצות הברית וצי ארצות הברית שבסיסם באיי האלאוטיים משנת 1943 ועד סוף המלחמה.
ב-18 באוגוסט 1945 נחתו כוחות סובייטים בפרמושיר, במהלך הפלישה לאיים הקוריליים, ופעולות הלחימה שנמשכו עד 23 באוגוסט, הסתיימו בכניעתם של אנשי חיל המצב היפני ששרדו.
הסובייטים גירשו בכוח את האזרחים היפנים שנותרו ושלחו את שבויי המלחמה לגולאגים.
שם היישוב קאשיוואברה שונה ל"סוורו-קורילסק" והאי סופח לברית המועצות בשנת 1946. יפן ויתרה רשמית על הריבונות על האי במסגרת הסכם השלום של סן פרנסיסקו משנת 1951.
בנובמבר 1952, סוורו-קורילסק נהרסה על ידי גל צונאמי בעקבות והיישוב נבנה מחדש במקום אחר.
לאחר התפרקות ברית המועצות בשנת 1990, ועקב קריסת דיג ההרינג, שהיה בעבר רווחי, וקשיים כלכליים כלליים, פחתה האוכלוסייה באי.
האי מנוהל כחלק ממחוז סחלין של הפדרציה הרוסית .
פרם טינסולנונדה (בתאית: เปรม ติณสูลานนท์; 26 באוגוסט 1920 – 26 במאי 2019) היה קצין צבא תאילנדי וראש ממשלת תאילנד בין השנים 1980 ל-1988.
במהלך כהונתו כראש ממשלה, הוא סיים את ההתקוממות הקומוניסטית והוביל צמיחה כלכלית מואצת.
כנשיא , הוא כיהן כ מאז מותו של ראמה התשיעי, מלך תאילנד ב-13 באוקטובר 2016 ועד ל-1 בדצמבר 2016, מועד הכתרתו של ראמה העשירי, מלך תאילנד.
במהלך , הוא הואשם על ידי ראש הממשלה המודח תאקסין צ'ינוואט ותומכיו בתכנון ההפיכה של 2006, כמו גם במינוי בית המחוקקים והממשלה הזמנית של צ'ולנונט סוריוד לאחר ההפיכה.
שהדיחה את תאקסין הכחישה כי לפרם היה תפקיד משמעותי בהפיכה.
פרם, כנשיא המועצה המלכותית, יסד פרויקטים של רווחה הקשורים לחינוך, דיכוי סמים, עוני ואחדות לאומית.
הוא התמודד גם עם , ותמך בקורפורטיזם.
פרם נולד ב בדרום תאילנד, כאחד משמונת ילדיהם של לואנג ויניטנטאגום ואוד טינסולנונדה.
אביו היה מנהל כלא סונגקלה, ופרם טען בהומור שהוא בילה את רוב ילדותו בכלא.
הוא למד בבית ספר תיכון בסונגקלה, ולאחר מכן בבנגקוק.
ב-1941 נכנס הוא נכנס לשורות .
ב-1974 קיבל דרגת לוטננט גנרל, ב-1977 הועלה לדרגת גנרל ובהמשך כיהן כמפקד צבא תאילנד עד 1981.
כקצין צבא מצטיין, הוא הצטרף לפוליטיקה ב-1959, כחבר בוועדת ניסוח החוקה.
ב-1976 מונה כחבר המועצה המייעצת של ראש הממשלה טהאנין קראיוויצ'יין.
לאחר פרישתו של ראש הממשלה ב-1980, נבחר פרם לכהן כראש הממשלה.
הוא כיהן בשלושה ממשלים ולעיתים קרובות החליף שותפים קואליציוניים.
הממשלה הראשונה שלו הייתה ה-42 של תאילנד, בתאריכים 13 במרץ 1980 - 19 במרץ 1983,ובה היו שלושה קבינטים שונים.
הממשלה השנייה שלו כיהנה מ-30 באפריל 1983 עד 5 באוגוסט 1986, והממשלה השלישית שלו כיהנה מ-5 באוגוסט 1986 עד 28 באפריל 1988.
בין ה-1 ל-3 באפריל 1981, קבוצה של קולונלים בצבא הידועה בשם "הטורקים הצעירים" פתחה ב בבנגקוק.
פרם ליווה את המלך והמלכה לנאקון ראטצ'אסימה, וניהל משא ומתן עם מנהיגי ההפיכה.
ב-3 באפריל הסכימו המנהיגים המרכזיים לשים קץ לניסיון ההפיכה וחלקם הורשו למצוא מקלט מחוץ למדינה.
ניסיון הפיכה נוסף התרחש ב-9 בספטמבר 1985, כאשר חלק מהמעורבים היו ממנהיגי ההפיכה הקודמת.
הניסיון הפך לאלים כאשר חיילים מורדים ירו לעבר מרכזי המידע של הממשלה והרגו עיתונאי אוסטרלי ואת איש הסאונד האמריקאי שלו.
לאחר הצבת אולטימטום, הצבא מחץ את ההפיכה.
פרם היה גם יעד ללפחות ארבעה ניסיונות התנקשות ב-1982.
הוא יזם את המשא ומתן עם חברי המפלגה הקומוניסטית של תאילנד.
כתוצאה מכך, הוכרזה חנינה וחברים קומוניסטים רבים חזרו לבתיהם, מה שהוביל לסיום הלחימה בין הממשלה ללוחמי הגרילה הקומוניסטים בשנות ה-80.
עקב תסיסה פוליטית ב-1988, פיזר פרם את הפרלמנט והמדינה הלכה לבחירות.
לאחר הבחירות, מנהיגי המפלגות המנצחות ביקשו מפרם להמשיך את כהונתו כראש ממשלה, אך הוא התפטר.
ב-4 בספטמבר באותה שנה, מונה פרם לעמוד בראש המועצה המלכותית של המלך, והפך ליורשו של .
פרם מצא את עצמו שחקן מוביל במשבר הפוליטי בתאילנד בשנים 2005-2006. בכמה הרצאות פומביות הוא מתח ביקורת על ניסיונותיהם של פוליטיקאים להדק את אחיזתם בצבא, וקרא לציבור להתנגד לשחיתות ולאינטרסים.
במשתמע, הוא מתח ביקורת על ממשלתו של תאקסין צ'ינוואט.
ביוני 2006 נשא תאקסין נאום שנוי במחלוקת בפני גורמים רשמיים וטען כי "התערבות של כוח או דמות חוץ-חוקתית" מבקשת לפגוע בממשלתו.
תומכיו של תאקסין הניחו שפרם הוא הדמות הזו, אם כי תאקסין עצמו לא הזכיר שמות.
לאחר ההפיכה הצבאית בתאילנד (2006) תומכיו של תאקסין האשימו את פרם, שלדעתם היה המוח מאחורי ההפיכה.
פרם אכן עזר להבטיח את מינויו לראשות הממשלה של צ'ולנונט סוריוד, חבר נוסף במועצה המלכותית, ולכאורה הייתה לו השפעה על מינוי הקבינט של סוריוד.
המבקרים טענו שהקבינט מלא ב"נערי פרם".
סוגיית אחריותו של פרם להפיכה ולחונטה שבאה בעקבותיה הייתה שנויה במחלוקת חריפה.
דובר המועצה הצבאית השלטת הצהיר כי פרם לא עמד מאחורי ההפיכה.
ראש הסניף המיוחד של משטרת תאילנד הזהיר כי כל הליך משפטי יהיה לא ראוי מכיוון שהוא עלול לסבך את המלך בסכסוך פוליטי.
הוא גם קרא לפעילים להפסיק את הקמפיין שלהם מכיוון שהוא עלול ליצור סכסוך בתוך המדינה.
ב-22 ביולי 2007, אלפי מפגינים, רובם תומכי תאקסין, הפגינו מול ביתו של פרם וקראו לו להתפטר.
כשההפגנה התפוצצה לאלימות, המשטרה נקטה צעדים ועצרה כמה ממנהיגי המחאה, כולל נציב זכויות אדם זמני ושופט לשעבר, שניהם חברים לשעבר במפלגתו הפוליטית של תאקסין.
יום לאחר מכן, ראש הממשלה וחברי הקבינט הלכו לביתו של פרם כדי להתנצל על כך שלא הבטיחו את שלומו.
בסיכום מורשתו של פרם, מאמר מערכת של העיתון "ניישן" שכותרתו "פרם לא היה ידיד העם", כתב כי "מורשתו של פרם הייתה לעורר השראה בצמרת הצבא לשמר את השפעתם החזקה בפוליטיקה, לצמצום הדמוקרטיה בתאילנד".
עם מותו של המלך ראמה התשיעי, הפך פרם בגיל 96 לעוצר תאילנד, כאשר יורש העצר ביקש תקופת אבל לפני שיוכרז למלך.
במשך תקופת כהונתו מינתה המועצה המלכותית את טהאנין קראיוויצ'יין לנשיאה הזמני.
בגיל 96, פרם היה העוצר המבוגר ביותר בהיסטוריה.
פרם מעולם לא התחתן ופעם אחת הכריז על עצמו כ"נשוי" לצבא.
הוא היה מעורב באופן פעיל בארגוני צדקה רבים, כולל קרן פרם.
הוא הקים את , שנפתח באוגוסט 2001 במחוז צ'יאנג מאי.
פרם נפטר מאי ספיקת לב בבית החולים פרמונגקוטקלאו ב-26 במאי 2019, בגיל 98. בעקבות מותו, המלך הורה על תקופת אבל בחצר המלוכה למשך 21 ימים בין ה-27 במאי ל-17 ביוני 2019, למעט ה-3 ביוני, יום הולדתה של המלכה.
ב-8 בדצמבר 2019, נשרפה גופתו במעמד משפחת המלוכה.
גשר טינסולנונדה, הממוקם ב ומחוז סינגהנקון, נבנה לכבודו של פרם.
פסל של פרם ממוקם מול המוזיאון הצבאי ליד מפקדת הארמייה השנייה ב.
פסל נוסף של פרם נמצא בפארק היסטורי במחוז הולדתו סונגקלה.
פרמט (באלבנית: Përmet) היא עיירה ורשות מקומית השוכנת במחוז ג'ירוקסטרה אשר בדרום אלבניה, כ-230 קילומטרים דרומית-מזרחית מהבירה טירנה.
פרמט שוכנת נמצאת בעמק למורדות הרי נמרצ'קה , ולאורך הנהר ויוסה שהוא אחד הנהרות האחרונים הזורמים באירופה ללא סכרים לאורכו.
בסמוך לעיר נמצאים המעיינות התרמיים של בֶּנְיֶה ובהם נביעה גופריתית טבעית בטמפרטורה של כ־28–30 מעלות צלזיוס.
האקלים של פרמט הוא ים-תיכוני הררי מתון.
פרמט מכונה באלבנית "Qyteti i Trëndafilave" – "עיר הוורדים", בזכות גניה הרבים, האקלים הנעים והנוף הירוק שסביבה.
היא נחשבת לאחת העיירות היפות ביותר בדרום אלבניה, ומושכת אליה מטיילים המתעניינים בטבע, גאוגרפיה והיסטוריה מקומית.
במאה ה-14 נכבשה פרמט על ידי האימפריה העות'מאנית ובהמשך הפכה חלק מסנג'ק ג'ירוקסטרה ומאחור יותר סנג'ק יואנינה של האימפריה.
העות'מאנים ביצעו טרנספר אוכלוסיות ואיסלמו את היישוב, תוך עימותים עם האוכלוסייה הנוצרית.
ב-1778 הוקם בפרמט בית ספר יסודי נוצרי בחסות הכנסייה האורתודוקסית.
ב-1833 פרץ מרד מקומי נגד השלטון העות'מאני ובכדי להשיב את השקט החליפו העות'מאנים את מנגנון הממשל המקומי והעסיקו פקידים אלבנים מקומיים.
ב-1882 נפתח ביישוב בית ספר יסודי אלבני.
במהלך מלחמת הבלקן השנייה כבש צבא ממלכת יוון את פרמט, והיוונים החזיקו בעיר עד 1914, עת הועברה לאלבניה העצמאית בהמשך לסיכומי הסכם לונדון.
היוונים הדפו את האיטלקים לתוך אלבניה וייצבו קו באזור פרמט.
בקרבות אלו נפל הקולונל היהודי מרדכי פריזיס.
הגרמנים הפכו את העיירה למרכז לוגיסטי אזורי.
הגרמנים נסוגו בשיטת אדמה חרוכה והותירו נזקים כבדים בפרמט.
בין 24–28 במאי 1944, נערך בעיירה "קונגרס פרמט" , בו השתתפו כל תנועות ההתנגדות האלבניות, והוכרזה ממשלה זמנית אנטי-פאשיסטית בראשות הוג'ה.
במהלך התקופה הקומוניסטית הפכה פרמט לסמל המדינה הקומוניסטית החדשה.
הוקמו בה מוזיאון "השחרור", אנדרטאות לזכר הנופלים, וכן נבנה בה בית התרבות הראשון באלבניה בעידן הקומוניסטי.
העיר התמודדה עם אתגרים כלכליים והגירה שלילית, כפי שהתרחש במקומות רבים באלבניה.
בראשית המאה ה-21 התפתחה באזור תיירות אקולוגית לאזורים ההרריים ולמעיינות החמים הרבים בסביבתה.
פרמיון (בכתיב לטיני: Fermion) הוא חלקיק שהספין שלו אינו שלם אלא "חצי שלם" - 1/2 או 3/2 או 5/2 וכן הלאה, וזאת בניגוד לבוזונים, להם יש ספין שלם.
הפרמיונים קרויים על שם הפיזיקאי אנריקו פרמי.
בניגוד לבוזונים, שני פרמיונים אינם יכולים להימצא באותו מצב קוונטי.
זהו עקרון האיסור של פאולי, הנובע ממשפט סטטיסטיקת הספין.
לדוגמה, שני אלקטרונים הנמצאים באותו אורביטל (אטומי או מולקולרי) חייבים להיות בעלי ספין הפוך.
באופן פורמלי, הסיבה שפרמיונים מקיימים את עקרון האיסור של פאולי היא שהמצב הקוונטי של פרמיונים הוא אנטי-סימטרי.
מכך גם נובע, שפרמיונים מקיימים את סטטיסטיקת פרמי-דיראק.
החלקיקים היסודיים המרכיבים את החומר הם פרמיונים המתחלקים לשתי קבוצות: קווארקים (היוצרים פרוטונים ונייטרונים) ולפטונים (כמו אלקטרונים).
עקרון האיסור של פאולי לגבי פרמיונים אחראי ליציבות הקונפיגורציות האלקטרוניות באטום, ומאפשר את קיומם של מבנים כימיים.
זאת כיוון שאף על פי שכל האלקטרונים באטום נמשכים לגרעין, הם נשארים בקונפיגורציות שונות, כך שלא יהיו שני אלקטרונים באותו מצב פיזיקלי, בהתאם לעקרון האיסור.
לחלקיקים בעלי ספין S יש סימטריית סיבוב של רדיאנים.
לדוגמה, כדי לסובב חלקיק בעל ספין 1/2 עד שיחזור למצבו התחילי, יש לסובבו בזווית של רדיאנים, כלומר שני סיבובים.
חלקיקים המורכבים ממספר זוגי של פרמיונים מתנהגים כבוזונים (לדוגמה, מזונים), וכאלה המורכבים ממספר אי-זוגי של פרמיונים מתנהגים כפרמיונים (כמו באריונים, למשל הפרוטון והנייטרון).
נייטרינו - משלושה סוגים: אלקטרוני, מיואוני וטאוני.
כמו כן, לכל פרמיון יש את אנטי-החלקיק התואם.
הפרמייר ליג , ומחוץ לאנגליה נודעת בשם הפרמייר ליג האנגלית (English Premier League, ובראשי תיבות EPL), היא ליגה אנגלית מקצוענית בכירה למועדוני כדורגל.
היא הליגה העליונה במבנה ליגות הכדורגל באנגליה, ותחרות הכדורגל המרכזית במדינה.
בליגה משחקים 20 מועדונים, והיא מבוססת על שיטת עלייה וירידה עם הפוטבול ליג.
הליגה היא אגודה שבה 20 המועדונים החברים פועלים כבעלי מניות.
העונה נמשכת מאוגוסט עד מאי, כאשר כל הקבוצות משחקות 38 משחקים.
משנת 2001 ועד שנת 2016 היא מומנה על ידי בנק ברקליס, ולכן הייתה נקראת רשמית בשם הממותג ברקליס פרמייר ליג.
הליגה נוסדה ב-20 בפברואר 1992 בשם "FA פרמייר ליג", לאחר החלטה של מועדוני הליגה הראשונה של הפוטבול ליג לצאת מהפוטבול ליג, שנוסדה במקור ב-1888, וניצלו את עסקי שידורי הטלוויזיה הרווחיים.
הפרמייר ליג הפכה מאז לליגת הספורט הנצפית ביותר בכל העולם.
היא ליגת הכדורגל הרווחית ביותר, עם הכנסה משותפת של המועדונים של כ-1.4 מיליארד ליש"ט בעונת , עם ציפיות להרוויח כ-1.8 מיליארד בעונת בעקבות שיתוף התקשורת.
היא אף מדורגת ראשונה בדירוג הליגות של אופ"א המבוסס על ההופעות במסגרות האירופיות.
חלק גדול מהקבוצות בליגה מגיעות באופן קבוע לשלבים גבוהים במפעלים אירופאים.
הליגה גם נחשבת לתחרותית ביותר כאשר ברוב המקרים יש יותר מ-2 קבוצות המתחרות על האליפות, ומאזן הזכיות בליגה מתפרש באופן שווה יחסית.
עם זאת, בתחילת שנות ה-90 מגמת הירידה החלה להיפסק; ונבחרת אנגליה הצליחה בגביע העולם 1990, כאשר הגיעה לחצי הגמר.
אופ"א, הגוף המנהל את הכדורגל האירופי, הסירה את השעיית המועדונים האנגלים, שנמשכה חמש שנים, מהמפעלים האירופיים ב-1990 ודו"ח טיילור על תקנות הבטיחות באצטדיונים, שהציע שיפורים יקרים לבניית אצטדיונים מלאי-מושבים כתוצאה מאסון הילסבורו, פורסם בחודש ינואר של אותה שנה.
הכסף משידורי הטלוויזיה הפך גם הוא לחשוב הרבה יותר; הפוטבול ליג קיבלה 6.3 מיליון ליש"ט עבור הסכם לשנתיים ב-1986, אך כאשר העסקה חודשה ב-1988, המחיר עלה ל-44 מיליון ליש"ט על פני ארבע שנים.
המשאות ומתנים של 1988 היו הסימנים הראשונים לצמיחת ליגה; עשרה מועדונים רצו לעזוב והקימו את ה"סופר ליג", אבל לבסוף שוכנעו להישאר.
כאשר האצטדיונים שופרו וכמות הצופים במשחקים וההכנסות עלו, קבוצות הצמרת במדינה שקלו שנית לעזוב את הפוטבול ליג על מנת ליהנות מהכסף הרב שהחל לזרום לספורט.
בסיומה של עונת 1991, בהצעה להקמת ליגה חדשה נרשם כי היא תביא כסף רב יותר למשחק.
הסכם חברי המייסדים, נחתם ב-17 ביולי 1991 על ידי המועדונים מהליגה הראשונה, קבע את העקרונות הבסיסיים להקמת הליגה החדשה בשם "FA פרמייר ליג".
האישור למועדונים האנגליים לשחק שוב באירופה נחשב להכרחי, בשל הכישרון הרב של הקבוצות האנגליות.
בשנת 1992 מועדוני הליגה הראשונה נפרדו מהפוטבול ליג ביחד וב-27 במאי 1992 ה-FA פרמייר ליג הוקמה כחברה מוגבלת שפעלה מתוך משרד בהתאחדות הכדורגל האנגלית, מאוחר יותר המשרד הראשי בשער לנקסטר.
זה הוביל לפירוק של הפוטבול ליג בת 104 השנים שהייתה עד אז בעלת ארבע חטיבות (ליגות); הפרמייר ליג הורכבה מחטיבה בודדת ואילו הפוטבול ליג משלוש.
לא היה שינוי בפורמט התחרות – אותו מספר של קבוצות התחרו בליגה העליונה, והעליות והירידות בין הפרמייר ליג והליגה הראשונה של הפוטבול ליג החדשה נשארו מבוססים על אותם תנאים שהיו בין הליגה הראשונה והליגה השנייה הישנות.
22 המועדונים החונכים של הפרמייר ליג החדשה היו ארסנל, אסטון וילה, בלקברן רוברס, צ'לסי, קובנטרי סיטי, קריסטל פאלאס, אברטון, איפסוויץ' טאון, לידס יונייטד, ליברפול, מנצ'סטר סיטי, מנצ'סטר יונייטד, מידלסברו, נוריץ' סיטי, נוטינגהאם פורסט, אולדהאם אתלטיק, קווינס פארק ריינג'רס, שפילד יונייטד, שפילד ונסדיי, סאות'המפטון, טוטנהאם הוטספר ווימבלדון.
הפרמייר ליג שוחקה לראשונה בעונת 1992/93, והורכבה במקור מ-22 מועדונים.
השער הראשון בהיסטוריה של הפרמייר ליג הובקע על ידי בריאן דין משפילד יונייטד, במשחק בו ניצחה שפילד 1–2 את מנצ'סטר יונייטד.
באליפות הראשונה בתולדות הליגה זכתה מנצ'סטר יונייטד.
בעקבות דרישה של פיפ"א, הגוף המנהל את הכדורגל הבינלאומי, הליגות המקומיות הפחיתו את מספר המשחקים שכל קבוצה משחקת, ומספר המועדונים ירד ל-20 בשנת 1995, כאשר ארבע קבוצות ירדו מהליגה ושתי קבוצות בלבד עלו מליגת המשנה.
ב-8 ביוני 2006, פיפ"א ביקשה שכל הליגות האירופיות המובילות, בהן הסרייה א' האיטלקית ולה ליגה הספרדית, ירדו ל-18 קבוצות בפתיחתה של עונת 2007/08, אך הפרמייר ליג התנגדה לשינוי.
בסופו של דבר פתחו את עונת 2007/08 פעם נוספת 20 קבוצות.
הליגה שינתה את שמה מ-"FA פרמייר ליג" לשם הפשוט "פרמייר ליג" בשנת 2007.
הפרמייר ליג פועלת כאגודה ויש בה 20 מועדונים חברים.
כל מועדון הוא בעל מניות, עם קול אחד לכל אחד בסוגיות כדוגמת שינויי חוקים וחוזים.
המועדונים בוחרים יושב ראש, מנהל כללי, ודירקטוריון על מנת לפקח על הפעולות היום-יומיות של הליגה.
התאחדות הכדורגל האנגלית לא מעורבת באופן ישיר בפעולות אלה של הפרמייר ליג, אך בעלת כוח שלילה כבעלת מניות מיוחדת במהלך בחירת הנשיא והמנכ"ל וכאשר החוקים החדשים מאומצים על ידי הליגה.
הפרמייר ליג שולחת נציגים לפורום המועדונים האירופיים (European Club Forum) של אופ"א, מספר המועדונים והמועדונים עצמם הנשלחים נקבעים בהתאם לדירוגי אופ"א.
פורום המועדונים האירופיים אחראי על בחירת שלושה חברים לוועד תחרויות המועדונים של אופ"א, שמעורב בפעולות של תחרויות אופ"א כדוגמת ליגת האלופות והליגה האירופית.
ישנם 20 מועדונים בפרמייר ליג.
במהלך העונה בליגה, שנמשכת מאוגוסט עד מאי, כל מועדון משחק פעמיים נגד כל אחד מהמועדונים האחרים, פעם אחת באצטדיון הביתי שלו ופעם אחת באצטדיון של היריב, ובסך הכל 38 משחקים.
הקבוצות מקבלות שלוש נקודות עבור ניצחון ונקודה אחת עבור תיקו.
לא מושגות נקודות במקרה של הפסד.
הקבוצות מדורגות תחילה לפי מספר הנקודות הכולל שהשיגו, לאחר מכן לפי הפרש השערים, ולאחר מכן לפי מספר השערים שהבקיעו.
בסוף אותה עונה, המועדון עם מספר הנקודות הגבוה ביותר מוכתר כאלוף.
אם מספר הנקודות שווה בין שני מועדונים או יותר, הפרש השערים ולאחר מכן מספר השערים שהובקעו קובעים את הקבוצה הזוכה.
אם עדיין יש שוויון, הקבוצות שוקלות לחלוק את אותה עמדה.
במקרה של שוויון על האליפות, על הירידה או על ההעפלה לתחרויות האחרות, משחק פליי-אוף במגרש נייטרלי (שאינו שייך לאף אחת מהקבוצות המשתוות) קובע את הדירוג.
הקבוצות המדורגות בשלושת המקומות הנמוכים ביותר יורדות לפוטבול ליג צ'מפיונשיפ, ושתי הקבוצות המדורגות ראשונות בפוטבול ליג, יחד עם מנצחת הפלייאוף המפגיש בין הקבוצות במקומות 3–6 בפוטבול ליג, עולות לפרמייר ליג במקומן.
בעונת השתנתה שיטת ההעפלה לליגת האלופות.
ארבע הקבוצות העליונות בפרמייר ליג מעפילות לליגת האלופות, כאשר כל הקבוצות נכנסות ישירות לשלב הבתים של טורניר זה.
בעבר שתי הקבוצות הראשונות בלבד העפילו אוטומטית.
בעבר הייתה הקבוצה המדורגת רביעית נכנסת לליגת האלופות בסיבוב פליי-אוף בתור קבוצה שאינה אלופה, וחייבת ניצחון במפגש כפול על מנת להיכנס לשלב הבתים.
הקבוצה המדורגת חמישית מעפילה אוטומטית לליגה האירופית, שהחליפה את גביע אופ"א, והקבוצות המדורגות במקומות השישי והשביעי יכולות להעפיל גם הן, תלוי בזהות הזוכות בשני הגביעים המקומיים (גביע ה-FA וגביע הפוטבול ליג).
אם אחת מזוכות הגביעים מעפילה לאירופה דרכו למרות מיקומה בליגה, הקבוצה המדורגת שישית בפרמייר ליג תעפיל לליגה האירופית.
אם זוכות שני הגביעים יעפילו לאירופה למרות מיקומן בליגה, הקבוצות המדורגות במקומות השישי והשביעי יעפילו לליגה האירופית.
סגניות הגביעים לא יעפילו לאירופה אם לא יעשו זאת באמצעות המיקום הסופי בליגה.
מקום נוסף בליגה האירופית ניתן להשגה דרך זכייה בדירוג המשחק ההוגן של אופ"א, כמו קודם לכן.
אם לפרמייר ליג יש את אחד משלושת דירוגי המשחק ההוגן הגבוהים באירופה, המדורגת הגבוהה ביותר בדירוג המשחק ההוגן של הפרמייר ליג שלא העפילה לאירופה תעפיל בכל זאת אוטומטית לסיבוב המוקדמות הראשון של הליגה האירופאית.
חריגה ממערכת ההעפלה הרגילה לאירופה אירעה בשנת 2005, כאשר ליברפול זכתה בליגת האלופות, אך לא סיימה במקום המוביל למוקדמות ליגת האלופות בפרמייר ליג אותה עונה.
אופ"א נתנה לליברפול היתר מיוחד להיכנס לליגת האלופות, מה שנתן לאנגליה חמש נציגות.
לאחר מכן, אופ"א קבעה שהאלופה המכהנת תעפיל לתחרות ליגת האלופות בעונה שלאחר מכן ללא קשר למיקומה בליגה המקומית.
הפרמייר ליג העפילה לאחרונה למקום הראשון בדירוג הליגות האירופיות של אופ"א בהתאם להופעות קבוצותיה במפעלים האירופיים בחמש השנים הקודמות.
העפלה זו שברה את השליטה בת שמונה השנים של הליגה הספרדית, לה ליגה.
שלוש הליגות המובילות באירופה מורשות להכניס ארבע קבוצות לליגת האלופות.
נשיא אופ"א מישל פלאטיני, הציע לקחת מקום אחד משלוש הליגות המובילות ולתת אותו לזוכת הגביע הלאומי.
הצעה זו נדחתה לאחר הצבעה בכינוס הוועדה של אופ"א.
באותו מפגש, לעומת זאת, הוסכם כי הקבוצה המדורגת שלישית בארבע הליגות המובילות תזכה בהעפלה אוטומטית לשלב הבתים, טוב יותר מסיבוב המוקדמות השלישי, בעוד הקבוצה המדורגת רביעית תפגוש במשחק פליי-אוף קבוצה מאחת מ-15 הליגות המובילות באירופה.
הפרמייר ליג נתמכת בידי נותני חסות מאז 1993. הספונסר יכול לקבוע את השם המסחרי של הליגה.
הרשימה שלהלן מפרטת מי היו הספונסרים של הפרמייר ליג וכיצד הם קראו לתחרות:
בסך הכול 50 מועדונים שיחקו בפרמייר ליג מאז הקמתה ב-1992 ועד לסוף עונת 2022/2023. מועדון נוסף, (נוטס קאונטי) חתם על ההסכם המקורי שיצר את הפרמייר ליג, אך ירד לפני חניכת עונת הפרמייר ליג הראשונה ולא חזר לאחר מכן לליגה העליונה.
שישה מועדונים היו חברים בפרמייר ליג בכל עונה מאז פתיחתה.
ארסנל, צ'לסי, אברטון, ליברפול, מנצ'סטר יונייטד וטוטנהאם הוטספר.
שבעה מועדונים זכו באליפות הפרמייר ליג: מנצ'סטר יונייטד (13), מנצ'סטר סיטי (5), צ'לסי (5), ארסנל (3), ליברפול (2) בלקברן רוברס (1), לסטר סיטי (1).
לאורך ההיסטוריה, ארבע קבוצות מהפרמייר ליג זכו בליגת האלופות (מנצ'סטר יונייטד, ליברפול, צ'לסי ומנצ'סטר סיטי), קבוצה אחת (ליברפול) זכתה בגביע אופ"א, שלוש קבוצות (צ'לסי, מנצ'סטר יונייטד וטוטנהאם) זכו בליגה האירופית, שני מועדונים זכו בגביע אירופה למחזיקות גביע (צ'לסי וארסנל) וקבוצה אחת זכתה בקונפרנס ליג (וסטהאם יונייטד).
קבוצהמיקוםאצטדיוןתכולהאברטוןליברפולאצטדיון אברטון52,888אסטון וילהברמינגהאםוילה פארק42,918ארסנללונדוןאצטדיון האמירויות60,704בורנמות'בורנמות'דין קורט11,307ברייטון אנד הוב אלביוןברייטוןפאלמר31,876ברנטפורדלונדוןהאצטדיון הקהילתי17,250ברנליברנליטרף מור21,944וולברהמפטון וונדררסוולברהמפטוןאצטדיון מוליניו31,750וסטהאם יונייטדלונדוןהאצטדיון האולימפי62,500טוטנהאם הוטספרלונדוןאצטדיון טוטנהאם הוטספר62,850ליברפולליברפולאנפילד61,276לידס יונייטדלידסאלנד רואד37,645מנצ'סטר יונייטדמנצ'סטראולד טראפורד74,197מנצ'סטר סיטימנצ'סטראצטדיון סיטי אוף מנצ'סטר52,900נוטינגהאם פורסטנוטינגהאםסיטי גראונד30,404ניוקאסל יונייטדניוקאסלסנט ג'יימס פארק52,258סנדרלנדסנדרלנדאצטדיון האור49,000פולהאםלונדוןקרייבן קוטג'24,500צ'לסילונדוןסטמפורד ברידג'40,173קריסטל פאלאסלונדוןסלהרסט פארק25,194
קבוצה המסומנת בכתב מודגש זכתה בגביע ה-FA באותה העונה והשלימה דאבל מקומי.
טבלה זו מציגה את האלופה והסגנית בכל עונה של הפרמייר ליג, כמו גם את היורדות; וכמו כן את השחקן שזכה בתואר מלך השערים ומספר השערים שכבש.
קבוצות המסומנות בכתב מודגש זכו בדאבל באותה עונה, וקבוצות המסומנות בכתב נטוי זכו בטרבל באותה עונה.
בסוגריים מצוין מספר הנקודות שהשיגה הקבוצה.
בורנמות'ג'יימי ורדי (לסטר סיטי) – 232020/2021מנצ'סטר סיטי (86)מנצ'סטר יונייטד (74)שפילד יונייטד
פולהאםהארי קיין (טוטנהאם הוטספר) – 232021/2022מנצ'סטר סיטי (93)ליברפול (92)נוריץ' סיטי
ברנליסון יונג-מין (טוטנהאם הוטספר), מוחמד סלאח (ליברפול) – 232022/23מנצ'סטר סיטי (89)ארסנל (84)סאות'המפטון
לסטר סיטיארלינג האלנד (מנצ'סטר סיטי) - 362023/24מנצ'סטר סיטי (91)ארסנל (89)לוטון טאון
שפילד יונייטדארלינג האלנד (מנצ'סטר סיטי) - 272024/25ליברפול (84)ארסנל (74)איפסוויץ' טאון
סאות'המפטוןמוחמד סלאח (ליברפול) – 29
טבלת כל הזמנים של הפרמייר ליג
+ הטבלה מעודכנת נכון לסיום עונת 2024/2025. המספרים המודגשים מסמנים שיא פרמייר ליג.
הכדורגלנים בפרמייר ליג יכולים להתחרות בתחרויות הלא רשמיות של שער החודש ושער העונה.
בין התארים האחרים ששחקנים יכולים להתחרות עליהם הוא מלך השערים של העונה.
חלוץ העבר של בלקברן רוברס וניוקאסל יונייטד, אלן שירר, מחזיק בשיא כיבוש השערים בפרמייר ליג עם 260 שערים.
שירר סיים בין עשרת המבקיעים המצטיינים ב-10 מתוך 14 עונותיו בפרמייר ליג וסיים כמלך השערים שלוש פעמים.
במהלך עונת 1995/96 הוא הפך לשחקן הראשון שמבקיע 100 שערים בפרמייר ליג.
מאז העונה הראשונה של הפרמייר ליג ב-1992/1993, 13 שחקנים שונים השיגו את תואר מלך השערים של הליגה.
תיירי הנרי זכה בתואר השלישי ברציפות והרביעי בסך הכול שלו עם 27 שערים בעונת 2005/2006. זה עלה על הישגו של שירר של שלושה תארים, שבהם זכה ברציפות בין עונת 1994/95 לעונת 1996/1997. שחקנים נוספים הם מייקל אואן וג'ימי פלויד האסלביינק שזכו פעמיים בתואר כל אחד.
אנדי קול ואלן שירר מחזיקים בשיא השערים לעונה אחת (34) – עבור ניוקאסל יונייטד ובלקברן רוברס בהתאמה.
הישגו של קול הגיע בעונת 1993/94, בעוד ששירר השיג זאת בעונת 1994/1995, שתיהן היו עונות בנות 42 משחקים.
הישגו של שירר של 31 שערים מעונת 38 המשחקים ב-1995/1996 הושווה בעונת 2007/2008 על ידי כריסטיאנו רונאלדו, הישג ששבר את שיא השערים עבור קשר לעונה אחת.
ראיין גיגס הוא השחקן שהשתתף בכי הרבה עונות בפרמייר ליג (22 עונות).
שיא ההעברה של שחקן הוא רכישתו של דקלן רייס מווסטהטם יונייטד לארסנל ב־100 מיליון ליש"ט, העברה אשר השתוותה לשל ג'ק גריליש מאסטון וילה למנצ'סטר סיטי תמורת 100 מיליון ליש"ט.
בהעברות מחוץ לליגה העברה היקרה ביותר היא של אנזו פרננדס מבנפיקה ליסבון לצ'לסי, תמורת 106 מיליון ליש"ט.
להלן טבלת השחקנים שהופיעו במרב משחקי הפרמייר ליג בתולדות הליגה.
כתב מודגש מסמל שחקנים שעדיין פעילים בפרמייר ליג.
להלן טבלת המבקיעים המובילים במשחקי הפרמייר ליג בתולדות הליגה
2015 – 2018וסטהאם יונייטד, טוטנהאם הוטספר, פורטסמות',
סנדרלנד, בורנמות'<small>נכון ל-22 באוגוסט 2025
+ שחקנים פעילים מסומנים בכתב מודגש.
להלן רשימה של שחקנים אשר שיחקו בקבוצה מן הפרמיירליג אשר זכו בפרס כדור הזהב.
בסך הכל זכו 7 שחקנים ב-7 שנים שונות ומ-4 מועדונים שונים.
1964 דניס לאו (מנצ'סטר יונייטד)
1966 בובי צ'רלטון (מנצ'סטר יונייטד)
1968 ג'ורג' בסט (מנצ'סטר יונייטד)
2008 כריסטיאנו רונאלדו (מנצ'סטר יונייטד)
החטיבה הלאומית של פרמייר ליג הנשים היא מקבילת כדורגל הנשים של הפרמייר ליג.
רוב קבוצות אלו מסונפות לפרמייר ליג ולפוטבול ליג; אף על פי כן, הקבוצות הן חצי-מקצועניות; אין קבוצה מקצוענית בליגה מאז שפולהאם ליידיס חזרה למעמד של חצי-מקצוענית בשנת 2003. בליגת הנשים משחקות 12 קבוצות, והיא מקיימת מערכת עלייה וירידה עם החטיבה הצפונית והחטיבה הדרומית.
האלופות של חטיבות אלה עולות לחטיבה הלאומית, ושתי הקבוצות התחתונות בחטיבה הלאומית יורדות.
מאז הקמת הליגה ב-1993 הקבוצה החזקה ביותר בפרמייר ליג הנשים היא ארסנל ליידיס, שזכתה ב-12 מתוך 22 תוארי אליפות הליגה.
למשחק הנשי ישנו עניין קטן יותר מאשר בפרמייר ליג הגברים, כאשר קבוצות פרמייר ליג הנשים משחקות באופן אופייני במגרשים השייכים למועדוני גברים שאינם משחקים בפרמייר ליג.
פֵֿרְמִיּוּם (Fermium) הוא יסוד כימי מלאכותי מתכתי ורדיואקטיבי.
סמלו הכימי Fm ומספרו האטומי 100. הוא היסוד ה-8 בסדרת היסודות הטרנס אורניים.
פרמיום הוא היסוד הכבד ביותר שניתן להפיקו על ידי הפצצת נייטרונים; לפיכך, הוא היסוד הכבד ביותר הניתן להשגה בכמות מאקרוסקופית.
כל היסודות הכבדים ממנו, החל ממנדלביום, ניתנים להפקה רק במאיצי חלקיקים.
מעולם לא הוכנה דגימה מתכתית טהורה של פרמיום.
פרמיום זוהה על ידי קבוצת חוקרים בראשות אלברט גיורסו ב-1952, באוניברסיטת קליפורניה בברקלי, שבודדו אותו מתוך דגימה של נשורת שנאספה על ידי מטוסים זמן קצר לאחר פיצוץ פצצת המימן הראשונה בדרום האוקיינוס השקט.
היסוד נקרא על שם הפיזיקאי אנריקו פרמי, אבי הכור הגרעיני.
האיזוטופ שזיהו החוקרים היה 255Fm, אשר נוצר לאחר התנגשות של 238U עם 17 נייטרונים בטמפרטורה ולחץ גבוהים המאפיינים את הפיצוץ התרמו-גרעיני.
מכיוון שעד כה הצליחו להפיק רק כמויות קטנות של פרמיום, מעט יחסית ידוע עליו מבחינה כימית.
פרמיום נמצא באתרים שבוצע בהם פיצוץ תרמו-גרעיני, שכן בעת פיצוץ כגון זה נוצרים התנאים שגורמים להיווצרותו בשרשרת של תגובות גרעיניות.
לפרמיום אין שימוש מלבד לצורכי מחקר מדעי.
כיום ידועים 20 איזוטופים של פרמיום, שבעל זמן מחצית החיים הארוך מביניהם הוא 257Fm, עם זמן מחצית חיים של כ-100 ימים.
איזוטופים אחרים בעלי זמן מחצית חיים ארוך יחסית הם 253Fm עם זמן מחצית חיים של 3 ימים, 252Fm עם זמן מחצית חיים של 25.4 שעות, ו-255Fm עם זמן מחצית חיים של 20 שעות.
שאר האיזוטופים שלו, הנמצאים בטווח בין 241Fm ל-260Fm, בעלי זמן מחצית חיים שאינו עולה על 5.3 שעות.
פרמיית סיכון בתורת המימון, היא הפער בין תוחלת התשואה של שתי חלופות מימוניות, האחת חסרת סיכון והשנייה מסוכנת.
הפרמיה היא התשואה העודפת המינימלית שדורש אדם כלשהו בתמורה ללקיחת הסיכון העודף הגלום בחלופה המסוכנת.
הפרמיה היא מונח-על, שמשמש מספר תתי-תחומים בעולמות הכלכלה, המימון, הביטוח ושוק ההון.
ישנה פרמיה בשוק הביטוח, פרמית סיכון של מדינה, פרמית סיכון של חברות עסקיות ומניות, פרמיה בעולם האופציות והנגזרים ובעוד תחומים רבים.
המשותף לכל הפרמיות השונות הוא שהן מבטאות את התמורה שדורשים ומקבלים לוקחי הסיכונים תמורת השתתפותם בשווקים השונים, דהיינו לקיחת הסיכון.
דוגמה אחת לפרמיה היא פרמיית הסיכון של מדינת ישראל, דהיינו התמורה העודפת שדורשים המשקיעים הזרים תמורת השתתפותם בסיכוני המשק הישראלי וממשלתו.
את פרמיית הסיכון של מדינת ישראל נהוג לחשב כהפרש בין התשואה על איגרות החוב ארוכות הטווח של ממשלת ישראל (אג"ח שקלי ל-10 שנים) לאג"ח בעלות מח"מ (משך חיים ממוצע) דומה של ממשלת ארצות הברית.
כאשר ברגע נתון, נסחרות הראשונות במחיר המגלם תשואה של 6%, והאחרונות בתשואה של 5%, נהוג לציין שפרמיית הסיכון של ישראל (בהשוואה לארצות הברית הנחשבת "חסרת סיכון") עומדת על 1%.
באופן דומה ניתן לחשב פרמיית סיכון ריאלית, לאחר חיסור הפרש האינפלציות השונות בהתאמה.
פרמיה הגלומה במחיר כתב אופציה
כתבי אופציה סחירים, כגון אלה הנסחרים בבורסה התל אביבית, מגלמים בדרך כלל במחירם פרמיה, במובן זה שגם כאשר הם "בתוך הכסף", כלומר, לו פקעו באותו רגע, היה מקבל המשקיע תמורה חיובית על כספו, מחירם עולה על ההפרש בין מחירי הפקיעה שלהם למחיר נכס הבסיס שממנו הם נגזרים.
כאשר ברגע נתון, למשל, נסחר מדד תל אביב 125 במחיר של 1000 נקודות, וכתבי האופציה מסוג "קול" לפי מחיר 1000 נסחרים במחיר (חיובי) כלשהו, מהווה מחיר זה פרמיית סיכון, שניתן לראותה כפרמיה שדורשים כותבי האופציה תמורת הסיכון שהם לוקחים על עצמם, שמא יעלה המדד.
אולם על מחירי האופציות משפיעים גורמים שונים, ולא ניתן להסבירם בשלמותם על ידי התייחסות לפרמיית סיכון לבדה.
פרמי היא יחידת אורך שאינה נמנית עם מערכת יחידות SI.
יחידה זו קרויה על שם אנריקו פרמי, והיא נמצאת בשימוש נפוץ בפיזיקה גרעינית ובפיזיקת חלקיקים.
יחידת הפרמי שווה בערכה לפמטומטר, כלומר מטר.
משום שהאותיות fm הן גם הקיצור המקובל לפמטומטר וגם מופיעות בשמו של אנריקו פרמי (Fermi) מסמנים גם את יחידת פרמי באמצעות אותיות אלו.
לצורך המחשה ניתן לומר שהרדיוס של גרעין זהב הוא בערך 8.45 פרמי.
פרמי הוא סדר הגודל של רוב גרעיני היסודות.
היחידה הומצאה בשנת 1956 על ידי הפיזיקאי האמריקאי רוברט הופשטטר, שזכה חמש שנים מאוחר יותר בפרס נובל לפיזיקה.
הופשטטר, שבעצמו עסק בפיזיקה גרעינית, רצה להעניק בצורה זו כבוד לאנריקו פרמי, מחלוצי המחקר הגרעיני ומתכנן הכור הגרעיני הראשון.
פרמיטה (סנסקריט) או פרמי (פאלי) הוא מונח בבודהיזם שפירושו "שלמות" או "נשגבות".
הפרמיטות בבודהיזם מתייחסות לשלמות של מספר תרגולים.
תרגולים אלה מטופחים על ידי בודהיסטוות כדי לעבור מהחיים בעולם המוחשי (סמסרה) להארה ולשלוות-אמת (נירוואנה).
בבודהיזם הטהרוודי, עשר הפרמיטות הן:
סילה פרמי: טוב לב, מוסריות, יושר, צדק, התנהגות נאותה
פאניה פרמי: חוכמה טרנסנדנטית, תובנה
ויריה פרמי: אנרגיה, חריצות, שקדנות, חיוניות, מאמץ
קהנטי פרמי: סבלנות, סובלנות, ריסון-עצמי, קבלה, כוח עמידה, חוסן
סאקה פרמי: כנות, יושר לב
אופקהה פרמי: קור-רוח, שלווה, רוגע
פרמטר הסקלה הוא גודל המבטא את התפשטות היקום על פי תיאורית המפץ הגדול ונובע ממטריקת פרידמן-למטר-רוברטסון-ווקר.
גודל זה מבטא פי כמה גדל המרחק הפיזיקלי ביקום בין שתי תקופות כתוצאה מהתפשטות היקום, כלומר בהינתן המרחק בין שתי נקודות ביקום בזמן נתון, ניתן לקבל את המרחק ביניהם בכל זמן אחר, תוך שימוש במשוואות פרידמן.
באופן כללי החישוב במשוואות פרידמן איננו נותן את הערך במדויק אלא עד כדי כפל בסקלר, דבר המאפשר לחשב את ההתפתחות של הגודל עבור כל המרחקים ביקום.
הגודל מסומן ב-R (לעיתים הוא מסומן גם ב-a או באותיות אחרות).
מתיאורית המפץ הגדול מקבלים כי עבור כל המרחקים האפשריים מתקיים: - כלומר כל היקום החל בנקודה אחת.
לרוב, מקובל לקבוע גם כי כאשר t0 הוא הזמן הנוכחי שעבר מאז המפץ הגדול, כלומר גיל היקום.
גדלים אחרים אותם ניתן לחשב באמצעות גודל זה הם:
קבוע האבל מתקבל על ידי הנוסחה:
הסטה קוסמולוגית לאדום של אור שיצא בזמן t ונמדד בזמן t0 ניתנת לחישוב באמצעות הנוסחה:
פרמטר הוא מאפיין המשמש בהגדרה או בסיווג של מערכת מסוימת (כלומר אירוע, פרויקט, אובייקט, מצב וכו').
פרמטר הוא מרכיב שימושי או קריטי בעת זיהוי המערכת, או בעת הערכת ביצועיה, מעמדה, מצבה וכו'.
לפרמטר יש משמעויות ספציפיות יותר בדיסציפלינות שונות, כולל מתמטיקה, תכנות, הנדסה, סטטיסטיקה, לוגיקה, בלשנות והלחנת מוזיקה אלקטרונית.
בנוסף לשימושים הטכניים שלו, ישנם למושג שימושים מורחבים, במיוחד בהקשרים לא מדעיים, שבהם הוא משמש להגדרת מאפיינים או גבולות.
פרמטר הוא מונח מתמטי מתחום האלגברה הבסיסית המייצג גודל כלשהו, מבלי להקצות לו ערך מספרי מסוים.
כאשר הפרמטר מופיע בביטוי מתמטי, ניתן לבחור ולקבוע את ערכו לצרכים חישוביים.
השימוש בפרמטר מאפיין לרוב דיון בבעיות כלליות, בהן מחליפים הפרמטרים את המספרים או הביטויים המופיעים במקרים הפרטיים.
בכתיב המתמטי המקובל, מסומנים לרוב את הפרמטרים באותיות לטיניות קטנות.
בניגוד למשתנה, שמציאת ערכו מהווה בדרך כלל חלק מפתרון בעיה מתמטית, פרמטר לא מייצג ערך מסוים שיש למצוא.
כאשר הוא מופיע בנוסחה מתמטית, הוא מציין ערך המשפיע על התוצאה שהנוסחה מחזירה.
בתחומי המדע השונים, נהוג לעיתים לסמן פרמטרים באותיות בעלות זיקה לגודל אותו הם מייצגים, כמו שימוש באות m לציון מסה בבעיות מתחום הפיזיקה.
בהשאלה, מקובל בעגה המדעית לדבר על "פרמטרים של בעיה" כעל התנאים הספציפיים המאפיינים אותה.
פולינומים ממעלה שנייה במשתנה x מיוצגים על ידי הנוסחה , כאשר הפרמטרים הם מקדמי הפולינום.
צורת רישום זו אוצרת בתוכה את כל הפולינומים ממעלה שנייה, שכן כולם ניתנים לקבלה על ידי הצבת מספרים במקום הפרמטרים (קרי – החלפתם במספרים).
על ידי פעולות אריתמטיות על נוסחה זו, ניתן להגיע לפתרון כללי (או פתרון פרמטרי) למציאת שורשים לכל פולינום כלשהו ממעלה שנייה, על ידי הנוסחה .
פרמייר ליג המילואים הייתה ליגת קבוצות המילואים העליונה עבור קבוצות המילואים של מועדוני הכדורגל מהפרמייר ליג.
הליגה פורקה בסוף עונת 2011/2012 והוחלפה בליגת הפיתוח המקצועית.
הליגה במתכונתה הנוכחית נפתחה בשנת 1999, והחליפה את הליגה המרכזית בצפון ואת ליגת איחוד הכדורגל בדרום בתור הדרגה הגבוהה לקבוצות מילואים בכדורגל, והליגות הקודמות המשיכו בתור דרגות נמוכות יותר של קבוצות.
עד עונת 2004/2005 לליגה היו שתי אלופות: אלופת מחוז דרום ואלופת מחוז צפון.
החל מעונה זו, נערך בין אלופות המחוזות משחק גמר כדי לקבוע אלופה יחידה.
במשחק הגמר הראשון ששוחק, אלופת המחוז הצפוני מנצ'סטר יונייטד מילואים ניצחה את אלופת המחוז הדרומי צ'רלטון את'לטיק מילואים בתוצאה 2–4.
הליגה פורקה בסוף עונת 2011/2012 לאחר שקבוצת המילואים של טוטנהאם הוטספר החליטה שלא לקחת חלק בעונת 2011/2012. בעקבותיה, קבוצות רבות מהליגה החליטו שלא להשתתף בה בעונה הבאה.
בגלל המחסור בקבוצות, הליגה פורקה.
הליגה הוחלפה בליגת הפיתוח המקצועית, שהיא ליגת המילואים של קבוצות הפרמייר ליג עד גיל 21.
הליגה חולקה לשני מחוזות: צפון ודרום.
החל מעונת 2004/2005 הונהג משחק פלייאוף בין אלופות המחוזות, כאשר המנצחת זכתה באליפות הליגה.
קבוצות הליגה לא ירדו מפרמייר ליג המילואים לליגה השנייה בהתאם למיקומן בליגה בסיום העונה, אלא לפי מיקומן של קבוצות הבוגרים המתאימות של המועדונים שלהם.
אם הקבוצה הבוגרת ירדה ליגה מהפרמייר ליג, קבוצת המילואים ירדה ליגה מפרמייר ליג המילואים.
בהתאמה, עלו ליגה קבוצות המילואים של המועדונים שעלו ליגה מהצ'מפיונשיפ אל הפרמייר ליג.
ליגת הפרמייר ליג הלאומית לנשים הייתה ליגה במערכת הליגות של כדורגל הנשים באנגליה.
משנת 1991 ועד 2010 הייתה ליגה זו הליגה הבכירה לכדורגל נשים באנגליה.
מ-2010 ועד סגירתה ב-2013 הפכה הליגה לליגת המשנה בעקבות הקמת הסופר ליג לנשים (המשמשת עד היום כליגת הנשים הבכירה).
ב-2013 הוקמה הצ'מפיונשיפ לנשים המהווה את הליגה השנייה לנשים, וליגה זו נסגרה.
ליגה זו לא הייתה מקצוענית במלואה.
הקבוצות ששיחקו בליגה היו מקצועניות למחצה, והיו מסונפות למועדונים המקבילים בפרמייר ליג ובפוטבול ליג.
הקבוצות המשחקות בליגה התחרו גם בגביע ה-FA לנשים ובגביע הליגה לנשים, ובעבר כשהייתה הליגה הבכירה, אלופת הליגה התחרתה במגן הקהילה לנשים מול מחזיקת גביע ה-FA.
בשנת 1991 הוקמה ליגה זו כליגת כדורגל הנשים הבכירה והיחידה באנגליה, מהלך חסר תקדים יחסית בעולם.
בשנת 1994 עברה מערכת הליגות שינוי וליגה זו נקראה "ליגת הפרמייר ליג לנשים של ה-FA".
בעונת 2006/2007 הוגדל מספר הקבוצות מ-10 ל-12. מהלך זה בוצע באמצעות העלאתן של בלקבורן רוברס (אלופת הליגה הצפונית) וקארדיף סיטי (אלופת הליגה הדרומית), ובאמצעות ביטול הירידות מהפרמייר ליג למרות עריכתם של משחקי מבחן.
בעונת 2009/2010 הוקמה ליגת ההסופר ליג לנשים שהפכה להיות הליגה הבכירה בכדורגל נשים, והפרימייר ליג סונפה תחתיה כליגת המשנה, כשמתחת לפרימייר ליג היו הליגות הצפונית והדרומית שהיוו למעשה את הליגה השלישית בכדורגל נשים.
אחרי שלוש עונות, בתום עונת 2012/2013, ליגה זו התפרקה, ובמקומה הוקמה ליגת ה"צ'מפיונשיפ" לנשים שהחליפה אותה (הוקמה בשם "סופר ליג 2" וב-2019 שינתה את שמה ל"ליגת הצ'מפיונשיפ לנשים של ה-FA").
שנה אלופה סגנית מקום שלישי ירדו מהליגהליגת ה-WFA - הליגה הלאומית העילית לנשים1991/1992דונקסטר בלס ליידיסרד סטאר סאות'המפטוןוימבלדון ליידיסאין (הליגה הורחבה ל-10 קבוצות) 1992/1993 ארסנל ליידיס דונקסטר רוברס ליידיס נואסלי יונייטד ליידיס מיידסטון טיגרסס
ברונטה ליידיס 1993/1994 דונקסטר רוברס ליידיס ארסנל ליידיס נואסלי יונייטד ליידיס איפסוויץ' טאון ליידיס
וימבלדון ליידיסליגת ה - FA - ליגת הפרמייר ליג הלאומית לנשים 1994/1995 ארסנל ליידיס ליברפול ליידיס דונקסטר בלס ליידיס רד סטאר סאות'המפטון 1995/1996 קרוידון ליידיס דונקסטר בלס ליידיס ארסנל ליידיס וילה אצטקס ליידיס
וולברהמפטון וונדררס ליידיס 1996/1997 ארסנל ליידיס דונקסטר בלס ליידיס קרוידון ליידיס סאות'המפטון סיינטס
אילקסטון טאון ליידיס 1997/1998 אברטון ליידיס ארסנל ליידיס דונקסטר בלס ליידיס בארנט ליידיס
בארי טאון ליידיס 1998/1999 קרוידון ליידיס ארסנל ליידיס דונקסטר בלס ליידיס ברדפורד סיטי ליידיס
אילקסטון טאון ליידיס 1999/2000 קרוידון ליידיס דונקסטר רוברס ליידיס ארסנל ליידיס אסטון וילה ליידיס
רידינג רויאלס ליידיס 2001/2000 ארסנל ליידיס דונקסטר רוברס ליידיס צ'רלטון אתלטיק ליידיס מילוול ליידיס
ליברפול ליידיס 2002/2001 ארסנל ליידיס דונקסטר רוברס ליידיס צ'רלטון אתלטיק ליידיס בארי טאון
סנדרלנד 2002/2003 פולהאם ליידיס דונקסטר רוברס ליידיס ארסנל ליידיס סאות'המפטון סיינטס
ברייטון אנד הוב אלביון 2003/2004 ארסנל ליידיס צ'רלטון אתלטיק ליידיס פולהאם ליידיסאסטון וילה ליידיס
טרנמיר רוברס ליידיס 2004/2005 ארסנל ליידיס צ'רלטון אתלטיק ליידיסאברטון ליידיס ליברפול ליידיס
בריסטול סיטי 2005/2006 ארסנל ליידיס אברטון ליידיסצ'רלטון אתלטיק ליידיס אין (הליגה הורחבה ל-12 קבוצות) 2006/2007 ארסנל ליידיס † אברטון ליידיס צ'רלטון אתלטיק ליידיס סנדרלנד, פולהאם ליידיס 2007/2008 ארסנל ליידיס אברטון ליידיסלידס יונייטד ליידיס קארדיף סיטי ליידיס
צ'רלטון אתלטיק ליידיס 2008/2009 ארסנל ליידיס אברטון ליידיסצ'לסי ליידיס ליברפול ליידיס
פולהאם ליידיס 2009/2010 ארסנל ליידיס אברטון ליידיסצ'לסי ליידיס אין (בעקבות הקמת הסופר ליג)
כליגת המשנה בכדורגל הנשים באנגליה
עונהאלופהסגניתמקום שלישיירדו מהליגה2010/2011סנדרלנד ליידיסנוטינגהאם פורסט ליידיסרדינגבלקברן רוברס ליידיס
מילוול ליונסס2011/2012סנדרלנד ליידיסלידס יונייטד ליידיסאברטון ליידיסנוטינגהאם פורסט ליידיס
רדינג2012/2013סנדרלנד ליידיסווטפורדלידס יונייטד ליידיסשינוי במבנה הליגות
הדגשה מסמלת קבוצות שזכו בדאבל עם גביע ה-FA † ארסנל ליידיס השלימה טרבל עם זכייתה בגביע אופ"א לנשים ב-2007
המועדוןזכיותסגנויותסנדרלנד ליידיס3 -נוטינגהאם פורסט ליידיס -1לידס יונייטד ליידיס -1ווטפורד -1
פרמיום אימפריאלה הוא פרס אומנותי המוענק משנת 1989 על ידי המשפחה הקיסרית ביפן בשם האגודה לאמנות יפן.
הפרס מחולק לחמש קטגוריות: ציור, פיסול, אדריכלות, מוזיקה ותיאטרון/קולנוע.
הפרס המוענק בכל קטגוריה, מורכב מתעודה, מדליית זהב ו־15 מיליון ין יפני.